b'\n_START_ARTICLE_\nAlenia G.222\n_START_SECTION_\nRazvoj\n_START_PARAGRAPH_\nLeta 1962 je NATO izdal specifikacijo za V/STOL transportno letalo, vendar nobeden od \xc5\xa1tevilnih ponudnikov ni ustrezal merilom pogodbe. Vendar pa je Italijansko vojno letalstvo vseeno bilo prepri\xc4\x8dano, da je letalo vredno proizvodnje in leta 1968 naro\xc4\x8dilo dva prototipa in pa eno testno letalo, ki bi bilo prizemljeno. Prvi prototip je vzletel 18. julija. Testi so pokazali zelo dobre rezultate in podpisana je bila prva pogodba o naro\xc4\x8dilu 44 letal. Prvo serijsko letalo je vzletelo aprila 1978.\n_START_SECTION_\nNamen\n_START_PARAGRAPH_\nG.222 je tipi\xc4\x8dno transportno letalo z visoko dvignjenimi krili, dvema turbopropelerskima motorjema in dvi\xc5\xbeno rampo za nalaganje tovora. Tovorni prostor je narejen tako, da vanj lahko damo standardne palete 463L, ima tudi odprtino na dnu za odmet tovora, zra\xc4\x8dni sistem za re\xc5\xa1evalne operacije in pa ob strani ima plo\xc5\xa1\xc4\x8dad za padalsko \xc4\x8deto.\n_START_SECTION_\nSposobnosti\n_START_PARAGRAPH_\nG.222 je eno izmed redkih tovornih letal, ki je sposobno izvajati lupinge in druge osupljive manevre, kot na primer letenje z 90\xc2\xa0km/h z odprtimi tovornimi vrati na repu letala. \xc4\x8ce je prazno, rabi letalo za ustavitev le 300 m po dotiku z zemljo.'